През 2009 е избран да представи България в конкурса „Евровизия 2009“. Изборът е остро критикуван и свързан със съмнения за манипулиране на вота, огорчението си от което Аврамов впоследствие споделя и категорично заявява, че победата му на финала на българската „Евровизия“ е честна и достойна. На самия конкурс, проведен в Москва, Аврамов заема 16-о място в полуфинала със седем точки, като по този начин пропуска възможността да се класира за големия финал и до този момент е най-слабото участие на българска песен в този конкурс, откакто България участва, с най-ниското класиране. Част от изпълнението му беше показано в Ротердам по време на Конкурса за песен на Евровизия през 2021 като пример за най-фалшиво пеещ участник в микс от гафове, случили се през годините.